નવનિયુક્ત બીસીસીઆઇના કાર્યકારી અધ્યક્ષ જગમોહન ડાલમિયાએ કહ્યું કે તે આવનાર દિવસોમાં ક્રિકેટની છબીને સુધારવા માટે કડક નિર્ણય લેશે . તેમણે કહ્યું કે આઇપીએલમાં ફેલાયેલી ગંદકીને સાફ કરવાની શરૂઆત થઇ શકે છે . સૂત્રોના જણાવ્યા અનુસાર ડાલમિયા ઇચ્છે છે કે આઇપીએલમાં ના તો ચિયર લીડર્સ હોય અને ના તો સ્ટેટેજીક ટાઇમ આઉટ . ડાલમિયા એ પણ ઇચ્છે છે કે આઇપીએલ મેચો બાદ યોજાનાર નાઇટ પાર્ટીઓ બંધ થાય અને બુકીઝને નીરાશ કરવા માટે ખેલાડીઓની સાથે સુરક્ષા અધિકારીઓ પણ રાખે . ડાલમિયાએ સોમવારે કહ્યું કે સંજય જગદાલે રાજીનામુ પરત લેવા માટે રાજી નથી . જગદાલે બીસીસીઆઇ સચિવ પદથી રાજીનામુ આપી દીધુ હતું . ડાલમિયાએ જણાવ્યું કે અમને અજય શિર્કેના જવાબની રાહ છે . શિર્કેના કોષાધ્યક્ષ પદથી રાજીનામુ આપ્યું હતું . ડાલમિયા અનુસાર ક્રિકેટને સાફ રાખવા માટે કસર બાકી નહી રહેવા દે . મને આ જવાબદારી આપવામાં આવી છે . મારુ માનવું છે કે હું આનાથી નહીં ભાગું . આઇસીસી મીટિંગમાં હું પ્રતિનિધિત્વ પણ કરી શકું છું અને નહીં પણ . તેમણે જણાવ્યું કે જો બીસીસીઆઇમાં કોઇ જગ્યા ખાલી છે તો તેને ભરવામાં આવશે . કોલકાતાના ઇડન ગાર્ડન્સમાં પ્રેસ કોન્ફ્રેન્સમાં કહ્યું કે જો ખેલાડી ગેરકાયદેસર પ્રવૃત્તિઓમાં સામેલ હોવાનું જણાશે તો તેના માટે આઇપીએલ ફ્રેંચાઇજીને જવાબદાર ગણીને કાર્યવાહી કરવામાં આવશે .